A Batalla de Belchit estió un conchunto d'operazions melitars desembolicatas mientres a Guerra Civil Espanyola entre o 24 d'agosto de 1937 y o 6 de setiembre d'a mesma añada en a redolada y interior d'ista poblazión zaragozana. L'obchectivo d'a ofensiba republicana yera frenar l'ataque d'os sulebatos en o Frente Norte ta Santander, encara que tamién se preteneba controlar a presencia en as tropas republicanas en Aragón d'anarquistas d'a CNT y melitants d'o  POUM, enfrentatos a la linia ortodoxa d'o Partito Comunista de Espanya, amás d'a presencia d'o Consello Rechional d'Esfensa d'Aragón presidito por l'anarquista Joaquín Ascaso.